stanford-oval/wikipedia huggingface dataset:
ארקטוקיון

| ארקטוקיון |
| --- | --- |

תקופה
פלאוקן 61.3–56.8 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: קונדילרסים
משפחה:: Arctocyonidae
סוג:: ארקטוקיון
מינים
 Arctocyon acrogenius  Arctocyon corrugatus  Arctocyon ferox  Arctocyon matthesi  Arctocyon montanensis  Arctocyon mumak  Arctocyon primaevus
שם מדעי
 Arctocyon

גולגולת היצור
ארקטוקיון (שם מדעי: Arctocyon; פירוש השם: "דוב כלב") הוא סוג של יונק נכחד בן לסדרת הקונדילרסים הקדומה, אשר חי בראשית הקנוזואיקון בתקופת הפלאוקן ונכחד בסיומה. המאובנים של יונק זה התגלו באירופה ובאמריקה הצפונית, בין השאר בצרפת וגרמניה והחוקר אדוארד דרינקר קופ גילה ממצאים ב-1883 בניו מקסיקו וכן בויומינג, מונטנה ואלברטה. המאובנים שלו הוגדרו לראשונה ב-1841 בידי החוקר הצרפתי הנרי מארי דוקרוטאי דה בלנוויל. מספר מינים מיוחסים לסוג, בעוד מספר סוגים לשעבר אוחדו איתו.
הארקטוקיון היה יונק בינוני דומה במראהו ובתנוחתו לדוב, אך היה קטן יותר, דומה מעט לכלב, ולמעשה היה סוג קדום של פרסתן, אך שונה הן ממפריטי הפרסה והן ממכפילי הפרסה. הוא היה בעל אצבעות וזנב ארוך ועבה ואולי היה יכול לטפס על עצים. הוא הגיע לאורך של 1.5 מטרים ולמשקל של עד 60 ק"ג במינים הגדולים. הוא היה אוכל-כול בהתבסס על מבנה שיניו והלסת הארוכה שלו, שהייתה מלאה בשיניים טוחנות כמו של אוכלי עשב אך בקדמת הלסת בלטו ניבים גדולים שיועדו לתזונה מבשר. מבנה השיניים דומה מאוד לאלה של הטורפים בוריהאיניים מאמריקה הדרומית.
סוג זה הוא מאבות הפרסתנים הצמחוניים הגדולים ובעלי הפרסות, אשר הותאמו יותר ויותר לתזונה מצמחים באופן בלעדי וגידלו פרסות על כפות רגליהם, לאחר שהיערות בהם חיו נכחדו.
באזופיל

| --- | --- |

 שיוך:  גרנולוציט 
 מזהים
 טרמינולוגיה היסטולוגיקה:  H2.00.04.1.02022 
 FMA:  62862 
 קוד MeSH:  A11.118.637.415.120 
 מזהה MeSH:  D001491 
 מערכת השפה הרפואית המאוחדת:  C0004827 
 
תאי מערכת החיסון. התאים הכחולים מהווים את מערכת החיסון המולדת, והאדומים - את מערכת החיסון הלומדת. התאים המוקפים במסגרת צהובה הם פגוציטים. חץ סגול מציין שתא המוצא הופך, או מתמיין, לתא היעד
באזופילים (Basophils) הם תאי מערכת החיסון, אשר תפקידם העיקרי הרחבת כלי הדם בזמן זיהום. הבאזופילים מהווים אחד משלושת סוגי הגרנולוציטים במערכת החיסון.
גודלם של הבאזופילים כפול מזה של תאי דם אדומים, וקוטרם נע בין 10 ו-13 מיקרומטר. הבאזופילים הם תאי הדם הלבנים הנדירים ביותר, והם מהווים פחות מ-1% מכלל תאי מערכת החיסון. ריכוזם בדם נע בין 10 ו-50 תאים למיקרוליטר (מילימטר מעוקב) דם. אורך חייהם קצר - שעות או ימים ספורים.
הבאזופילים הם, כאמור, גרנולוציטים: הציטופלזמה שלהם מכילה שלפוחיות הפרשה קטנות ("גרנולות"). שלפוחיות הפרשה של הבאזופילים נצבעות בקלות בצבע סגול באמצעות חומרי צביעה בסיסיים (כמו טולואידין כחול - שינוי הצבע מכחול לסגול נקרא מטאכרומזיה), ומכאן שמם (באזו: בסיס, פיל ביוונית: "אוהב"). השלפוחיות מכילות היסטמין, וואזואמין בעל תפקידים פיזיולוגיים רבים; בתגובה החיסונית גורם ההיסטמין המופרש מהבאזופילים להרחבת כלי דם (דבר המתבטא באדמומיות המופיעה בעת דלקת); הדבר מקל על תאי דם לבנים אחרים להגיע אל המקום ולהילחם בזיהום. גם תאי פיטום מפרישים היסטמין בזמן זיהום, אך תאים אלו שייכים לקבוצה אחרת של לויקוציטים.
אנטיתזה

אנטיתזה או אנטיתזיס (ביוונית ἀντίθέσις ניגוד. אנטי - נגד, תזה - עמדה) היא ניגוד ישיר או הפך מדויק למשהו. לדוגמה: גיהנום אנטיתזה לגן עדן; אי-סדר אנטיתזה לסדר.
ברטוריקה, אנטיתזה היא צורת דיבור המביעה ניגוד רעיוני על ידי הפך חד משמעי במילים, פסקאות או משפטים, בעזרת מבנה דקדוקי מקביל, כמו בדוגמה: "כשצריך שקט אתה מדבר, וכשצריך דברים אתה שותק; כשאתה נמצא אתה רוצה להיעדר, וכשאתה נעדר אתה רוצה להיווכח; בזמן שלום אתה רוצה מלחמה, בזמן מלחמה אתה דורש שלום; במועצה אתה שר על אומץ, אך בקרב אתה רועד".
המשפט הידוע באנגלית "Man Proposes, God Disposes" - "האדם מציע, האלוהים משליך לפח" הוא דוגמה לאנטיתזה. אנטיתזה מופיעה גם בספרו של ג'ון דריידן, "הצביה והפנתר": "שחור מדי לגן-עדן, ועם זאת לבן מדי לגיהנום".
אנטיתזה יכולה להיות כפולה או מתחלפת לסירוגין כמו במשפט הבא של הקיסר אוגוסטוס: "הקשיבו, אנשים צעירים! הקשיבו לאדם זקן, שאנשים זקנים שמחו להקשיב לו כשהיה צעיר".
בין הכותבים האנגלים שעשו שימוש בולט באנטיתזה נמצאים אלכסנדר פופ (Alexander Pope), אדוארד יאנג (Edward Young), סמואל ג'ונסון ואדוארד גיבון.
בדיאלקטיקה, הסינתזה היא התוצאה הסופית של הניסיונות ליישב את הסתירה הפנימית בין האנטיתזה והתזה.
ארז פילוסוף

| --- | --- |

 לידה:  12 באוקטובר 1971 (בן 52) 
 מדינה:  ישראל ישראל
 מעסיק:  וואלה 
 קישורים חיצוניים
 טוויטר:  pilosof
 
ארז פילוסוף (נולד ב-12 באוקטובר 1971) הוא יזם אינטרנט, מייסד אתר וואלה! עם שותפו גדי הדר.
ביוגרפיה

ארז פילוסוף עסק בפיתוח תוכנה מגיל 15, סיים תיכון במגמת אלקטרוניקה ומחשבים, לאחר התיכון שירת בצה"ל כטכנאי אלקטרוניקה ומפתח תוכנה בחיל המודיעין.
לאחר השירות הצבאי, הצטרף בשנת 1994 כמתכנת לחברת "טלטל ערוצי תקשוב" אשר פיתחה שירותים לרשת תקשוב ישראלית בשם TVTEL.
בשנת 1995 לאחר שנחשף לרשת האינטרנט הקים, כפרויקט צדדי, מדריך אתרי אינטרנט בסיסי בשם וואלה!, אשר לימים גדל והפך לפורטל אינטרנט פופולרי.האתר וואלה! הפך לפעילות העיקרית של החברה, ופילוסוף הפך לשותף בה. עם התקדמות האתר הפך פילוסוף למנכ"ל אתר "וואלה!". במקביל הוקמה חברת החזקות בשם "וואלה! תקשורת בע"מ", שהונפקה בבורסה לניירות ערך בתל אביב. תחת חברה זו הוקמו פעילויות נוספות, דוגמת שירות דואר אלקטרוני ואתר פיננסי. אחר כך רכשו את השליטה בחברה בזק בינלאומי וקבוצת הארץ. במאי 2001 מונה כמשנה למנכ"ל הקבוצה כולה. בתפקיד זה היה אחראי לפעילות הטכנולוגית, מערכות המידע והתשתית שלה.
בשנת 2006 נבחר במקום השני ברשימת האנשים המשפיעים באינטרנט הישראלי של מגזין העסקים TheMarker.
במרץ 2007 הפסיק לכהן בתפקיד ניהולי ב"וואלה!", אך המשיך לעסוק בהשלמת הפיתוח של מספר מוצרי מפתח שהחברה עמדה להשיק, כיועץ למנכ"ל במשרה חלקית במשך כחצי שנה. בדצמבר 2007 הצטרף כיועץ לסטארט-אפ ויראל גורוס (ViralGurus.com) שהקים אתר לשיתוף קבצים. במקביל הקים סטארט-אפ משלו בתחום, "ליבוקס" (אנ'), לניהול ושיתוף קובצי מדיה באיכות HD. באפריל 2008 גייסה החברה מיליון דולר. בפברואר 2009 השיקה "ליבוקס" את הפלטפורמה שלה, אך היא נסגרה באפריל 2011, לאחר שגייסה כ-3 מיליון דולר בסך הכל. לאחר שנסגרה הוצעו הפטנטים שלה למכירה.
הפרויקט הבא של פילוסוף היה מיזם אינטרנט בשם "Hopflow" לגילוי תוכן (Content discovery platform (אנ')). השירות של המיזם הושק בנובמבר 2012. בהמשך השירות עבר כמה גלגולים ועסק בפיתוח שיפורים לתיבת האמייל המסורתית כך שתפעל יותר כצ'אט. בנובמבר 2018 הוקמה על בסיס השירות חברת "Spike (אנ'), בה משמש פילוסוף כסמנכ"ל טכנולוגיות והיא גייסה באותה עת 5 מיליון. ביוני 2020 גייסה החברה 8 מיליון דולר נוספים. החברה מספקת תוכנה כשירות לארגונים המאחדת תחת ממשק אחד שירותים כגון: אימייל, מסרים מיידיים, שיתוף קבצים, ועבודת צוות מרחוק.
הערות שוליים

↑  סמדר הירש, ‏גדי הדר נפרד מוואלה: אני מנכ"ל הפורטל האחרון ששרד, באתר גלובס, 21 במרץ 2001
↑  ורד שרון-ריבלין, ‏מוכיח בשער, באתר גלובס, 2 בינואר 2000
↑  שי שלו, ‏וואלה, כמעט חמש שנים עברו, באתר גלובס, 14 במרץ 2004
↑  אביבה משמרי, ‏וואלה תשיק אתר פיננסי לאחר 4 חודשים של פעילות "על יבש", באתר גלובס, 7 בדצמבר 2000
↑  שי שלו, ‏בזק בינלאומי צפויה להשלים ההשתלטות על וואלה, באתר גלובס, 18 במאי 2000
ניר גולדברג, ‏וואלה! קיבלה הלוואה של 3.3 מיליון דולר מבזק בינלאומי ו"הארץ", באתר גלובס, 7 באוקטובר 2002
IOL תמוזג בוואלה לפי שווי חברה של 10 מיליון דולר, באתר TheMarker‏, 7 בדצמבר 2000
↑  סמדר הירש ודן יכין, ‏וואלה ביי, באתר גלובס, 23 במאי 2001
↑  הרצל לקס, שכר חמשת בכירי וואלה שווה ל-85% מהרווח השנתי שלה, באתר TheMarker‏, 21 בפברואר 2005
↑  TheMarker digital, מאיר ברנד מנכ"ל גוגל ישראל - האיש המשפיע ביותר על האינטרנט הישראלי על פי דירוג 50 המשפיעים של מגזין TheMarker, באתר TheMarker‏, 2 באפריל 2006
↑  איילה צורף, ארז פילוסוף פונה לכיוונים חדשים: יהפוך ל"יועץ במשרה חלקית" בוואלה; "אני מרגיש שמיציתי קצת את co.il", באתר TheMarker‏, 5 במרץ 2007
↑  רפאל פוגל, החיים אחרי וואלה: ארז פילוסוף מצטרף לסטארט-אפ ויראל גורוס, באתר TheMarker‏, 13 בדצמבר 2007
↑  מעיין כהן, מיליון דולר בגיוס ראשון לסטארט אפ המסתורי של ארז פילוסוף - לייבוקס, באתר TheMarker‏, 9 באפריל 2008
↑  מעיין כהן, ארז פילוסוף: "באמת מאמין שאני הולך לשנות את העולם", באתר TheMarker‏, 26 בפברואר 2009
↑  גיא גרימלנד, ארז פילוסוף סוגר את ליבוקס אבל מתעקש: "לא טעיתי בחזון", באתר TheMarker‏, 10 באפריל 2011
↑  גיא גרימלנד, חברת הסטארט אפ ליבוקס של ארז פילוסוף נסגרת, באתר TheMarker‏, 7 באפריל 2011
↑  אמיתי זיו, מיזם חדש לארז פילוסוף: Hopflow, באתר TheMarker‏, 8 בדצמבר 2011
↑  יאיר מור, HopFlow של ארז פילוסוף הושק בביטא פתוחה, באתר TheMarker‏, 14 בנובמבר 2012
↑  אמיתי זיו, מיזם חדש יהפוך לכם את האימייל לצ'אט, באתר TheMarker‏, 14 ביולי 2013
↑  אמיתי זיו, "צעירים בקושי יודעים מה זה אי-מייל": הסטארט־אפ שיעשה מהפכה בתיבה, באתר TheMarker‏, 18 באוגוסט 2019
↑  אמיתי זיו, האימייל לא מת: ספייק מודיעה על גיוס 8 מיליון דולר בהובלת אינסייט, באתר TheMarker‏, 11 ביוני 2020
↑  אמיתי זיו, ספייק בנבחרת הסטארטאפים 2020 של TheMarker, באתר TheMarker‏, 30 ביולי 2020
אנז'-פרדי פלומה

אנז'-פרדי פלומה (בצרפתית: Ange-Freddy Plumain; נולד ב-2 במרץ 1995) הוא כדורגלן צרפתי המשחק בעמדת הקיצוני במועדון רוך לבוב.
קריירה

נולד בפריז למשפחה ממוצא גוואדלופי. פלומה התחיל את הקריירה שלו במחלקת הנוער של לאנס אליה הגיע בגיל 13. ב-5 באוקטובר 2012 ערך את הופעת הבכורה שלו בקבוצה הבוגרת בניצחון 0–1 נגד ניור.
ב-25 ביולי 2013 חתם בפולהאם לשלוש עונות עם אופציה לעונה אחת. הוא שיחק בקבוצת המילואים של המועדון בעוד בקבוצה הבוגרת רשם רק הופעה אחת במסגרת גביע ה-FA.
ב-31 באוגוסט 2015 הושאל לרד סטאר מהליגה השנייה בצרפת.
ביוני 2016 חתם בסדאן ועונה לאחר מכן חתם בקווילי.
ב-12 ביולי 2018 חתם בהפועל חדרה מליגת העל.
ב-8 בינואר 2019 חתם בבית"ר ירושלים ל-3.5 עונות, תמורת כחצי מיליון דולר.
ב-16 באוגוסט 2020 חתם בסמסונספור מהליגה הטורקית השנייה, תמורת כ-220 אלף יורו. ב-9 בינואר 2021 הושאל לווסטרלו מהליגה הבלגית השנייה.
ב-26 בינואר 2022 חתם ברוך לבוב מליגת העל האוקראינית, אך בעקבות הפלישה הרוסית והפסקת הליגה, במרץ 2022 הושאל להפועל תל אביב עד סוף העונה.
ב-3 ביולי 2022 חתם בסקציה נס ציונה.
ב-26 בינואר 2023 חתם בבני סכנין עד לתום העונה. ב-30 בינואר ערך הופעת בכורה, בניצחון 1–2 על הפועל ירושלים.
בהמשך חזר פלומה לרוך לבוב.
תארים

גביע הטוטו : 2019/2020
הערות שוליים

↑  "Red Star : Plumain a laissé une trace à Lens". 9 בינואר 2016. {{cite web}}:  (עזרה)
↑  יגאל גולדשטיין, ‏רשמית: פרדי פלומן חתם לשנתיים בחדרה, באתר ערוץ הספורט, 12 ביולי 2018
↑  תומר לוי, ‏175 אלף דולר שולמו לסוכנים בעסקת פלומן, באתר ערוץ הספורט, 9 בינואר 2019
↑  גיא בן זיו, ‏סוכמה העברת פרדי פלומין לסמסונספור הטורקית, באתר ONE‏, 16 באוגוסט 2020
↑  אופיר סער‏, הפועל תל אביב החתימה את פרדי פלומן, ומנסה להטיסו לישראל, באתר וואלה, 8 במרץ 2022
↑  רענן ברנובסקי‏, ברקוביץ': "רוצה לצרף 2–3 שחקנים מנבחרת הנוער, מכבי ת"א צריכה לאשר", באתר וואלה, 3 ביולי 2022
↑  יגאל גולדשטיין, ‏פרדי פלומן חתם בבני סכנין, באתר ערוץ הספורט, 26 בינואר 2023
| נבחרת גוואדלופ – גביע הזהב 2023 |
| --- | --- | --- |
|  1 לגייה •  2 אלפונס •  3 גרביון •  4 הוטוויל •  5 סנטיני •  6 אנט •  7 רוצן •  8 פלומה •  9 אמברוז •  10 פטון •   11 טל •  12 דוידאס • 13 אבינל •  14 טילה • 15 לבורגן • 16 קוניאר • 17 ברון • 18 סולוו • 19 לינה • 20 דורבנט • 21 ארשימד • 22 רמות • 23 רויארד • מאמן: אנגלומה |  1 לגייה •  2 אלפונס •  3 גרביון •  4 הוטוויל •  5 סנטיני •  6 אנט •  7 רוצן •  8 פלומה •  9 אמברוז •  10 פטון •   11 טל •  12 דוידאס • 13 אבינל •  14 טילה • 15 לבורגן • 16 קוניאר • 17 ברון • 18 סולוו • 19 לינה • 20 דורבנט • 21 ארשימד • 22 רמות • 23 רויארד • מאמן: אנגלומה | גוואדלופ |
אלכסנדרה פופ

אלכסנדרה "אלכס" פופ (בגרמנית: Alexandra Popp; נולדה ב-6 באפריל 1991) היא כדורגלנית גרמניה ומחזיקת מדליית זהב אולימפית, המשחקת בעמדת חלוצה בוולפסבורג שבבונדסליגה לנשים ובנבחרת גרמניה. זכתה עם הקבוצות בהן שיחקה שלוש פעמים בליגת האלופות, 7 פעמים באליפות גרמניה ו-11 פעמים בגביע הגרמני. במהלך השנים נבחרה פעמיים לשחקנית השנה בליגה הגרמנית והחל משנת 2019 היא הקפטנית של הנבחרת.
קריירה > קריירת מועדונים

פופ החלה לשחק בקבוצת כדורגל מעורבת לבנים ובנות בסילשדה ושיחקה בה עד גיל 14. משם עברה לשחק בקבוצת רקלינהאוסן למשך שלוש עונות.
ב-2008, בגיל 17, קיבלה הצעות ממספר קבוצות צמרת בהן אולימפיק ליון אך בחרה להצטרף לדיסבורג 2001 מהבונדסליגה. כבר בעונתה הראשונה בקבוצה זכתה איתה בליגת האלופות וגם בגביע הגרמני. בעונה שלאחר מכן זכתה שוב בגביע הגרמני וסיימה עם קבוצתה כסגנית אלופת גרמניה.
ב-2012 עברה לשחק בוולפסבורג וכבר בעונתה הראשונה בקבוצה זכתה בטרבל שכלל זכייה בליגת האלופות, באליפות ובגביע הגרמני. גם בעונתה השנייה זכתה בליגת האלופות ובמהלך העשור שנשארה בקבוצה זכתה בעוד 6 אליפויות ושמונה גביעים.
קריירה > בנבחרת

פופ שיחקה בכל הנבחרות הצעירות של גרמניה וזכתה באליפות אירופה לנערות עד גיל 17 בשנת 2008. באותה שנה הגיעה עם נבחרתה למקום השלישי בגביע העולם בכדורגל נשים עד גיל 17. ב-2010 זכתה עם הנבחרת בגביע העולם בכדורגל נשים עד גיל 20 כשהבקיעה בכל משחק של הנבחרת הגרמנית. היא סיימה כמלכת השערים ונבחרה לשחקנית המצטיינת של הטורניר.
בנבחרת הבוגרת ערכה את הופעת הבכורה ב-2010 רשמה 118 הופעות והבקיעה 57 שערים. היא השתתפה במונדיאל 2011, במונדיאל 2015, שם סיימה עם נבחרתה במקום הרביעי, וכן במונדיאל 2019.
במשחקים האולימפיים ב-2016 זכתה עם הנבחרת במדליית הזהב.
הישגים ותארים > במועדונים

ליגת האלופות (1): 2008/2009.
הגביע הגרמני לנשים (2): 2008/2009, 2009/2010.
ליגת האלופות (2): 2012/2013, 2013/2014.
אליפות ההבונדסליגה לנשים (7): 2012/2013, 2013/2014, 2016/2017, 2017/2018, 2018/2019, 2019/2020, 2021/2022.
הגביע הגרמני לנשים (9): 2012/2013, 2014/2015, 2015/2016, 2016/2017, 2017/2018, 2018/2019, 2019/2020, 2020/2021, 2021/2022.
הישגים ותארים > בנבחרות

אליפות אירופה בכדורגל נשים עד גיל 17: 2008
גביע העולם בכדורגל נשים עד גיל 17: מקום שלישי ב-2008
גביע העולם בכדורגל נשים עד גיל 20: 2010
גביע אלגארבה: 2012, 2014
המשחקים האולימפיים: מדליית זהב, 2016
הישגים ותארים > תארים והישגים אישיים

במהלך השנים זכתה בתארים אישיים רבים וביניהם התארים האלו:
השחקנית הטובה ביותר באליפות אירופה בכדורגל נשים עד גיל 17 - 2008.
השחקנית הטובה ביותר בגביע העולם בכדורגל נשים עד גיל 20 - 2010.
מלכת השערים בגביע העולם בכדורגל נשים עד גיל 20 - 2010.
שחקנית השנה בליגה הגרמנית: 2014, 2016.
פופ עם הגביע הגרמני ב-2013
אפימילק

| --- | --- |

 נתונים כלליים
 סוג:  חברה פרטית (קרן "פורטיסימו קפיטל" קיבוץ אפיקים)
 מייסדים:  אלי פלס
 תקופת הפעילות:  1977–הווה (כ־47 שנים)
 מיקום המטה:  קיבוץ אפיקים
 ענפי תעשייה:  פיתוח ציוד חליבה מכנית, מערכות ניהול ממוחשבות, הקמת רפתות
 מוצרים עיקריים:  אפימילק, אפילאב
 מנכ"ל:  יובל רחמילביץ
  
 www.afimilk.com
 
מפעל אפימילק (נקרא לשעבר צ.ח.מ - ציוד חקלאי מיוחד) מפתח, מייצר ומשווק, בישראל ובעולם, מערכות חליבה ממוחשבות.
המפעל נוסד בשנת 1977 בקיבוץ אפיקים שבעמק הירדן. בתחילת דרכו עסק המפעל בפיתוח אמצעי עזר מיוחדים לחקלאות ומכאן שאב את שמו. בהמשך הדרך, בהשראת הממציא אלי פלס, החל המפעל למקד את פעילותו סביב רפת החלב בכלל וסביב מערכת חליבה ממוחשבת בפרט, ומאז ועד היום זהו תחום עיסוקו המרכזי.
בשנת 1979 הושק לראשונה מד חלב מתוצרת המפעל ובשנת 1984 הציג המפעל מערכת ניהול ממוחשבת לרפת החלב.
מאז ועד היום הותקנו ב-50 מדינות ברחבי העולם אלפי מערכות ניהול ממוחשבות ובהן למעלה מ-130,000 מדי חלב ויותר מ-5,000,000 פידומטרים (תג זיהוי הכולל מד פעילות)[דרוש מקור].
צחמ אפיקים שיתפה פעולה עם מכון וולקני בפיתוח של החיישן אפילאב, המבצע בדיקה של הרכב החלב ומספק מידע באופן מידי על רמות השומן, חלבון ולקטוז שהוא מכיל.
הפרויקט בווייטנאם

אפימילק מקימה בווייטנאם את פרויקט הרפת הגדול ביותר שהוקם אי פעם בביצוע ישראלי, בתכנון של האדריכלים א.ב מתכננים. הפרויקט, בהיקף של 500 מיליון דולר, יספק עם השלמתו חצי מיליון ליטר חלב ביום, שמהווים 40% מצריכת החלב בכל וייטנאם (נכון למרץ 2011). הפרויקט, שבוצע דרומית להאנוי, בירת וייטנאם, כולל את תכנון הרפת והקמתה, הכשרת שטחים לגידולי שדה למאכל הפרות ואספקת זירמה משובחת להזרעת הפרות.
מכון החליבה הגדול בעולם

בשנת 2011 אפימילק הקימה את מכון החליבה הגדול בעולם, במדינת טקסס שבארצות הברית בהשקעה של 50 מיליון דולר. במכון יתאפשר ביצוע של 30 אלף חליבות ביממה ותפוקתו מוערכת בחצי מיליון ליטר חלב ביום, כשהמכון עובד במשך 24 שעות ביממה ללא הפסקה.
הקמת מערכת המחשוב במכון הייתה אתגר טכנולוגי מאחר שיש לעקוב, לרשום ולדווח על מדדים שונים באופן פרטני ביחס לכל אחת מהפרות: הרכב ואיכות החלב, רמת פעילות והמצב הבריאותי של כל אחת מהפרות. בנוסף לפרות הנחלבות כולל הפרויקט ניטור וניהול של תחום גידול העגלות המיועדת להרחבת הפרויקט להיקף של 32,000 חולבות בשנים הקרובות.
מכון החליבה והרפת בטקסס תוכננו מהשלב ההתחלתי באופן המותאם לטכנולוגיות של אפימילק וכך שכל חליבת הפרות תעשה באתר אחד. החברה פיתחה עבור הפרויקט מערכות המאתרות באופן אוטומטי את הפרות שזקוקות למעקב צמוד ובדיקה וכך נחסך הצורך בביצוע בדיקה יומית של הפרות והעגלות הרבות, דבר החוסך הוצאות וכוח אדם רב.
בנוסף עונדת כל אחת מהפרות פידומטר מיוחד המשדר אות לרפתן אם הפרה משנה את התנהגותה והרגליה, מרבה לרבוץ על הקרקע או להפך נעה בעצבנות רבה. מידע זה מאפשר לטפל בזמן אמת בבעיות בריאותיות, בירידה בתפוקה כתוצאה מלחץ שחווה הפרה ובמצב ייחום הפרה.
בקרוב צפויה הרחבה של הפרויקט המבוססת על טכנולוגיית אפימילק לקליטת 32,000 חולבות נוספות.
ארקטותריום

| ארקטותריום |
| --- | --- |
  איור של ארקטותריום
תקופה
אמצע הפליסטוקן עד אמצע ההולוקן, כ-2,588,000–800,000 שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: דוביים
סוג:: ארקטותריום
מינים
 A. angustidens  A. vetustum  A. wingei  A. bonariense  A. tarijense
שם מדעי
 Arctotherium ‏בורמייסטר, 1879

ארקטותֶריום (שם מדעי: Arctotherium; מילולית, מיוונית: "דוב בהמה") הוא סוג קדום של דוב קדום שחי ברחבי אמריקה הדרומית, אליה היגר אחרי ההחלפה האמריקאית הגדולה. הוא קרוב משפחתו של דוב המשקפיים.
מאפיינים

הארקטותריום היה מין הדוב הגדול ביותר. הוא הגיע למשקל של שתי טונות ולגובה 2.3 מטר. ייתכן שהיה טורף היבשה (היונק) הגדול ביותר שחי אי פעם. היו לו לסתות חזקות, והוא יכול היה לשבור עצמות בנגיסה.
דוב זה התפתח מדוב קצר-פנים שהיגר לאחר ההחלפה האמריקאית מאמריקה הצפונית יחד עם טורפי יבשה נוספים כגון הסמילודון, האריה האמריקאי, והיגואר. טורפים אלה, שהיו חדשים ביבשת, היו חזקים יותר מטורפיה הקדומים, בני קבוצת הספרסודונטה ועופות הטרף פורוסרקוסיים, והם הכחידו אותם.
עם זאת, יש מחלוקת בין החוקרים האם הוא היה טורף, אומניבור בדומה לרוב הדובים, או אוכל צמחים.
אפו (אי)

| --- | --- |

 נתונים גאוגרפיים
 מיקום:  ים בוהול 
 קואורדינטות:  9°04′44″N 123°16′16″E﻿ / ﻿9.079°N 123.271°E﻿ / 9.079; 123.271
 שטח:  0.72 קילומטר רבוע
 אורך:  1.5 קילומטר
 רוחב:  0.700 קילומטר
 נתונים מדיניים
 מדינה:  הפיליפינים 
 אוכלוסייה:  823 (1 באוגוסט 2015)
 he
 
צב ים ירוק בשמורה הימית באפו.
האי אָפּוֹ (באנגלית: Apo) הוא אי וולקני בפיליפינים הנפרש על פני 0.74 קמ"ר, 7 קילומטרים דרום-מזרחית לאי נגרוס ו-30 ק"מ דרומית לבירת מחוז נגרוס אוריינטל, דומגטה. השם "אפו" משמעו "זקן" או "אב קדמון מכובד" בשפות הוויסאיאנים.
סביב האי ישנה שמורת ביולוגיה ימית המוגנת על פי החוק הפיליפיני ונמצאת בפיקוח של המועצה הפיליפינית לשימור אתרים (PAMB). השמורה הביולוגית הפכה לאתר צלילה ושנורקלינג פופולרי, ובאי פועלים שני בתי מלון. לחוף הים של האי ניצב מגדלור.
האי נמצא בשטח השיפוט של היישוב דאווין בנגרוס אוריינטל, והוא אחד מ-23 ברנגאי (רמת החלוקה המנהלית הנמוכה ביותר בפיליפינים) של היישוב. לפי מרשם אוכלוסין משנת 2015, התגוררו בו 823 תושבים.
גאוגרפיה

מצפון לדרום אורכו של האי כקילומטר וחצי ורוחבו ממזרח למערב קילומטר. גובהו המקסימלי 120 מטר מעל פני הים.
הגישה אל האי מתאפשרת בשיט בן כ-30 דקות (בסירת מנוע) מהכפר מלאטפאי שבזמבואנגויטה, נגרוס אוריינטל.
השמורה הימית

בשנת 1979 ביקר באי ד"ר אנחל אלקלה מאוניברסיטת סילימן בדומגטה, בניסיון לעזור לדייגים המקומיים לשקם את אוכלוסיית הדגים סביב האי, לאחר שאלו השתמשו עד אז בטכניקות דיג כגון הטלת פצצות להברחת דגים ממחבואם, הרעלת הדגים ורשתות דיג צפופות שנועדו לתפוס גם את הדגים הקטנים ביותר. דייגי האי כילו את הדגה באפו, ונאלצו לשוט 10 ק"מ הרחק ממנו, ליעדי דיג אטרקטייבים יותר. אלקלה הסביר למקומיים את החשיבות בהקמת שמורה ימית והגדרת אזור ללא דיג, שיתפוס לפחות עשרה אחוזים משונית האלמוגים. לאחר שלוש שנים הצליח לשכנע את המקומיים לייסד באי שמורה, ובשנת 1982 נבחר למטרה זו שטח של 450 מטרים לאורך החוף, הנפרס 500 מטרים לעומק מימי האי.
כיום השמורה כוללת מעל 650 מינים מתועדים של דגים ומעל 400 מיני אלמוגים. בשמורה מצויים מרבית מיני האלמוגים הידועים בפיליפינים (סך מיני האלמוגים הידוע הוא כ-450), החל מאלמוגי בועה מזעריים ועד לאלמוגים גורגונאים ענקיים או אלמוגניים.
ב-2008 דירג מגזין הצלילה Sport Diver את האי אפו ברשימת 100 יעדי הצלילה הטובים בעולם. המגזין תיאר אותו כ״יעד גדוש בשרשרת בלתי נגמרת של יצורים מימיים - אלמוגים קשים ורכים המושכים אליהם דגי שונית כמו לוטיניים, בתרניים, דגי אלמוגית, תוכינונים, שושנונים ושפתוניים, שבתורם מזמינים נוכחות של מינים גדולים כמו ברקודה, טונה, כרישים ארכי-גף ושחורי-שוליים, צבי ים ומנטה״.
אחד מהמאפיינים הבולטים באי הוא אוכלוסיית צבי הים מסוג צב ים ירוק, כאשר מעל 60 פרטים תועדו במימי השמורה.
ב-2014 נסגר זמנית האזור הדרומי של השמורה, בשל טייפון קטלני שהרס את שונית האלמוגים בתחתית הים.
הערות שוליים

↑  "Philippine Standard Geographic Code (PSGC) - Barangay Apo Island - Code:074609002". Republic of Philippines Phillippine Statistics Authority. נבדק ב-26 בינואר 2021. {{cite web}}:  (עזרה)
↑  ApoIsland.com - About Apo Island (אורכב 09.04.2009 בארכיון Wayback Machine)
↑  Interchange 4th Edition Level 3 Student Book, page 49
↑  Gerry Marten. "Apo Island, Philippines: Eco Tipping Point Case Study, EcoTippingPoint, 05/14/07" (Internet Archive, date 2011-07-16)
↑  Ronnel Domingo. "2 RP sites make it to ‘must dive’ list " (Internet Archive, date 2009-01-31). Philippine Daily Inquirer.
↑  Apo Island, Deztreks.com
| --- | --- |
בקרת זהויות :  VIAF: 50144647634271270411   WorldCat (עם VIAF): 50144647634271270411
אפואל ניקוסיה

ערך זה עוסק במועדון כדורגל. אם התכוונתם למועדון כדורסל, ראו .
אַפּוֹאֶל ניקוסיה (ביוונית: Aθλητικός Ποδοσφαιρικός Όμιλος Eλλήνων Λευκωσίας; ΑΠΟΕΛ, בתרגום לעברית: מועדון הכדורגל והאתלטיקה היווני של ניקוסיה) הוא מועדון כדורגל קפריסאי מהעיר ניקוסיה.
היסטוריה

המועדון, אשר נוסד ב-8 בנובמבר 1926 תחת השם "ΠΟΕΛ" (פּוֹאֶל) כמועדון הכדורגל המייצג את העם היווני שבבירת קפריסין, הוא אחד מהמועדונים אשר ייסדו בשנת 1934 את התאחדות הכדורגל הקפריסאית. שמו של המועדון שונה ל-ΑΠΟΕΛ בשנת 1928, לאחר שהחליט להקים אגף אתלטיקה.
אפואל זכתה בכל אליפויות הליגה הקפריסאית בין העונות 1935/1936 ו-1939/1940. בעקבות מלחמת האזרחים ביוון פוצלו שחקני ואוהדי המועדון לשני מחנות, ובשנת 1948 הקימו מספר שחקנים קבוצה מתחרה, אומוניה ניקוסיה, אשר עד היום נחשבת ליריבתה המרה של אפואל ניקוסיה. למרות הפיצול זכתה אפואל באליפויות של השנים 1947, 1948 ו־1949.
בעקבות זכיית הקבוצה בגביע בשנת 1963, הקבוצה שיחקה בפעם הראשונה במפעלים האירופאיים בעונת 1963/1964. הקבוצה שיחקה בגביע אירופה למחזיקות גביע, הפסידה לקבוצת ספורטינג ליסבון בסיבוב הראשון והודחה מהטורניר. בעונת 1969/1970 שיחקה בגביע אירופה למחזיקות גביע. בסיבוב הראשון הפסידה לקבוצת לירסה והודחה מהטורניר.
אפואל זכתה בדאבל בשנת 1973. בעונה לאחר מכן שיחקה בליגת העל היוונית, והייתה הקבוצה הקפריסאית היחידה ששרדה בליגה הזו.
בשנת 2005 סיימה אפואל במקום השני, והוגרלה לשחק בסיבוב המוקדמות השני של גביע אופ"א נגד מכבי תל אביב מליגת העל הישראלית באוגוסט 2005. בעקבות ניצחון 2–3 בסיכום שני המשחקים בין הקבוצות עלתה אפואל לשלב הראשון של הטורניר, בו הפסידה להרטה ברלין. בשנת 2006 זכתה הקבוצה בגביע קפריסין, ובשנת 2007 באליפות. בעונת 2008 סיימה במקום השני בליגת העל הקפריסאית, מתחת לאנורתוסיס פמגוסטה והוגרלה בשלב המוקדמות השני של גביע אופ"א. הקבוצה פגשה את הכוכב האדום בלגרד הסרבית. בבית היא סיימה בתיקו 2:2 והפתיעה עם 3:3 בבלגרד, מה שהעביר אותה לסיבוב הראשון של גביע אופ"א. היא הוגרלה מול שאלקה 04 מגרמניה. בניקוסיה הובסה 4:1 וכמעט נצחה במשחק השני אך בסוף התוצאה הייתה תיקו 1:1 בגלזנקירכן, גרמניה.
בעונת 2009/2010 העפילה הקבוצה לראשונה בתולדותיה לליגת האלופות, לאחר שהדיחה את פ.צ. קופנהגן בשלב המוקדמות. הייתה זו הפעם השנייה שקבוצה קפריסאית מעפילה לשלב הבתים של ליגת האלופות, לאחר שאנורתוסיס פמגוסטה עשתה זאת עונה לפני כן. ניקוסיה הוגרלה לבית ד' יחד עם צ'לסי, פורטו ואתלטיקו מדריד. את שלב הבתים סיימה ניקוסיה במקום האחרון בבית והודחה מהמפעל.
בעונת 2012/2011 העפילה ניקוסיה לליגת האלופות לאחר שהדיחה בשלב הפלייאוף את ויסלה קרקוב פולנית. הקבוצה שובצה בבית ז' יחד עם פורטו, זניט סנקט פטרבורג ושחטאר דונצק, וסיימה את שלב הבתים במקום הראשון. בשלב שמינית הגמר הוגרלה הקבוצה מול אולימפיק ליון הצרפתית. במשחק בסטאד דה ז'רלן נוצחה ניקוסיה 0–1, ומשחק הגומלין הצליחה ניקוסיה לכפות דו-קרב בעיטות עונשין לאחר 1-0 לזכותה בתום 120 דקות. בבעיטות העונשין ניצחה ניקוסיה 4-3 והעפילה לשלב רבע הגמר שם הוגרלה נגד ריאל מדריד והודחה אחרי הפסד 3-0 בבית והפסד 2–5 בחוץ.
בעונת 2012/2013 זכתה הקבוצה באליפות ה-22 בתולדותיה. בעונת 2013/2014 זכתה הקבוצה באליפות ובגביע.
בעונת 2016/2017 העפילה ניקוסיה לשלב שמינית גמר הליגה האירופית, לאחר שסיימה במקום הראשון בבית שכלל את יאנג בויז ברן, אולימפיאקוס ואסטנה ולאחר שהדיחה את אתלטיק בילבאו החזקה בניצחון 4-3 בשלב 32 האחרונות. בשמינית הגמר הוגרלה מול אנדרלכט הבלגית והפסידה 0–2 בסיום.
שחקנים בולטים בהיסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מארינוס סטסיאס
סאבא ג'יורג'יו - הכדורגלן הקפריסאי הראשון ששיחק מחוץ לגבולות המדינה